** ผ.ถ.๑**

**ประกาศผู้อำนวยการเลือกตั้งประจำเทศบาลตำบลบ้านสิงห์**

**อำเภอโพธาราม จังหวัดราชบุรี**

**เรื่อง ให้มีการเลือกตั้งนายกเทศมนตรีตำบลบ้านสิงห์**

 ...........................................

 ด้วย ตำแหน่งนายกเทศมนตรีตำบลบ้านสิงห์ อำเภอโพธาราม จังหวัดราชบุรี ได้ว่างลงเนื่องจาก ร้อยโทประสงค์ เพ็ญประภากร ได้ลาออกจากตำแหน่งนายกเทศมนตรีตำบลบ้านสิงห์ ในวันที่ ๑ กรกฏาคม ๒๕๕๖ จึงต้องจัดให้มีการเลือกตั้งภายใน ๖๐ วัน ตามมาตรา ๗ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕

 อาศัยอำนาจตามความในมาตรา ๘ แห่งพระราชบัญญัติการเลือกตั้งสมาชิกสภาท้องถิ่น หรือผู้บริหารท้องถิ่น พ.ศ. ๒๕๔๕ และข้อ ๗ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๕๔ โดยความเห็นชอบของคณะกรรมการการเลือกตั้งประจำจังหวัดราชบุรี ในการประชุมครั้งที่ ๒๕/๒๕๕๖ เมื่อวันที่ ๙ กรกฏาคม พ.ศ. ๒๕๕๖ จึงประกาศให้มีการเลือกตั้งนายกเทศมนตรีตำบลบ้านสิงห์ ดังต่อไปนี้

 ๑. วันเลือกตั้ง วันที่ ๑๘ เดือน สิงหาคม พ.ศ. ๒๕๕๖

 ๒. ระยะเวลาสมัครรับเลือกตั้ง ตั้งแต่วันที่ ๑๕ เดือน กรกฏาคม ๒๕๕๖ ถึงวันที่ ๑๙ กรกฏาคม พ.ศ. ๒๕๕๖ เวลา ๐๘.๓๐ น. ถึงเวลา ๑๖.๓๐ น.

 ๓. สถานที่รับสมัคร อาคารสุภัทรวิเศษภักดีประชาสรรค์ (ศาลาอเนกประสงค์วัดบ้านสิงห์)

 ๔. จำนวนนายกเทศมนตรีที่จะมีการเลือกตั้ง ทั้งสิ้น ๑ คน

 ๕. การเลือกตั้งให้ถือเขตของเทศบาลตำบลบ้านสิงห์เป็นเขตเลือกตั้ง

 ๖. หลักฐานการสมัครรับเลือกตั้ง ประกอบด้วย

 ๖.๑ บัตรประจำตัวประชาชน แต่ถ้าผู้สมัครรับเลือกตั้งเป็นบุคคลที่ไม่ต้องมีบัตรประจำตัวประชาชนตามกฎหมาย ให้ใช้บัตรประจำตัวหรือหลักฐานอื่นใดของทางราชการที่มีรูปถ่าย และมีหมายเลขประจำตัวประชาชนสามารถแสดงตนได้พร้อมสำเนา จำนวน ๑ ฉบับ

 ๖.๒ สำเนาทะเบียนบ้านฉบับเจ้าบ้าน พร้อมสำเนา จำนวน ๑ ฉบับ

 ๖.๓ ใบรับรองแพทย์

 ๖.๔ ค่าธรรมเนียมการสมัครนายกเทศมนตรี จำนวน ๕,๐๐๐ บาท

 ๖.๕ รูปถ่ายหน้าตรงไม่สวมหมวก หรือรูปภาพที่พิมพ์ชัดเจนเหมือนรูปถ่ายของตนเองขนาดกว้างประมาณ ๘.๕ เซนติเมตร ยาวประมาณ ๑๓.๕ เซนติเมตร จำนวน ๕๕ รูป

 - ๒ -

 กรณีที่มีหน่วยเลือกตั้งจำนวนมากซึ่งต้องใช้รูปถ่ายเพิ่มขึ้น เพื่อประโยชน์และความรวดเร็วในการจัดทำประกาศรับสมัคร ตามแบบ ผ.ถ. ๒๘ ผู้อำนวยการการเลือกตั้งประจำองค์กรปกครองส่วนท้องถิ่นอาจกำหนดให้ผู้สมัครรับเลือกตั้ง นำรูปถ่ายมาให้เท่าที่จำเป็นเพื่อใช้เป็นต้นแบบในการจัดพิมพ์ ผ.ถ. ๒๘ โดยให้ผู้สมัครเป็นผู้รับผิดชอบค่าใช้จ่ายในการดำเนินการ

 ๖.๖ หลักฐานการศึกษา (กรณีที่กฎหมายว่าด้วยการจัดตั้งองค์กรปกครองส่วนท้องถิ่น กำหนดคุณสมบัติเพิ่มเติม) พร้อมสำเนา จำนวน ๑ ฉบับ

 ๖.๗ หลักฐานอื่น ๆ ที่จำเป็น เช่น เอกสารใบเปลี่ยนชื่อตัว หรือชื่อสกุล สูติบัตร หลักฐานหรือใบรับรองแสดงการเกิด ถิ่นที่อยู่ หรือการเสียภาษีให้กับท้องถิ่น พร้อมสำเนา จำนวน ๑ ฉบับ เป็นต้น

 ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับเลือกตั้งตามที่กฏหมายกำหนด ประสงค์จะสมัครรับเลือกตั้งเป็น *นายกเทศมนตรีตำบลบ้านสิงห์*  ให้ยื่นใบสมัครด้วยตนเองตามวัน เวลา สถานที่ และหลักฐานการรับสมัครตามที่กำหนดในข้อ ๒ ข้อ ๓ และ ข้อ ๖

 ประกาศ ณ วันที่ ๑๐ เดือน กรกฎาคม พ.ศ. ๒๕๕๖

 นรเศรษฐ รุ่งจรูญ

 (นายนรเศรษฐ รุ่งจรูญ)

 ผู้อำนวยการการเลือกตั้งประจำเทศบาลตำบลบ้านสิงห์